અત્રે નોંઘનીય છે કે, વેરાવળ શહેરમાં પાલીકા તંત્ર દ્રારા પ્રીમોન્સુન કામગીરી આયોજન વગર અણઘડ રીતે કરાતી હોવાથી વેપારીઓ અને લોકો મુશ્કેલીમાં મુકાયા છે. કારણ કે, ગટરો સાફ કરવા ખોલાયા બાદ દસ-દસ દિવસ સુઘી તેને ઢાંકવાની કોઇ કાર્યવાહી કરાતી નથી અને કામગીરી ચાલુ હોય ત્યારે ખુલ્લી ગટરો ફરતે આડસ મુકી ભયસુચક બોર્ડ પણ ન મુકાતા હોવાથી રાત્રીના સમયે લોકો ખાબકવાની ઘટના પણ બનતી રહે છે. આવી ગંભીર જીવલેણ બેદરકારી દાખવી પાલીકા તંત્ર પ્રીમોન્સુન કામગીરીના નામે લાખો રૂપીયાનો ઘુમાડો કરી રહયુ હોવાથી લોકોમાં ટીકાપાત્ર બન્યુ છે. આવી કામગીરી બાબતે કલેકટર કક્ષાના ઉચ્ચ અઘિકારીઓએ નોંઘ લઇ પ્રીમોન્સુનની અાયોજનપુર્વકની કામગીરી કરાવી જોઇએ.